19. NŪDAĻA
Kas ir uztycamais i gudrais kolps?
Eisi pyrms sovys nuovis Jezus personeigā sarunā ar četrim sovim muoceklim – Pīteri, Jākubu, Juoni i Andreju – pravītiski nūruodeja iz zeimi, kas līcynuos par juo kluotbyutni pādejuos dīnuos, i pīvērse uzmaneibu kaidam svareigam jautuojumam. Jis saceja: ”Kas tad ir tys uzticeigais un gudrais kolps, kurō uzraudzeibā kungs pamete sovus ļaudis, lai jys tim dūtu eistā laikā bareibu?” (Mateusa 24:3, 45; Marka 13:3, 4.) Jezus aplīcynuoja sovim muoceklim, ka jis, byudams tūs ”kungs”, nūzeimuos ”kolpu”, kas beigu laikā vysod apguoduos juo sekuotuojus ar goreigu uzturu. Kas ir itys ”kolps”?
Tei ir nalela grupa ar goru svaideitu Jezus sekuotuoju. Niule itys kolps ir Jehovys līcinīku Vodūšuo padūme. Kolps guodoj, lai Jehovys tautai vysod byutu vajadzeigais goreigais uzturs. Bez ituo kolpa mes navarātu sajimt ”nūteiktā laikā bareibu”. (Lukasa 12:42.)
Kolps guodoj par Dīva saimi i dūd tai vadeibu. (1. Timotejam 3:15.) Jezus itam kolpam uzdeve cīši atbiļdeigu dorbu – vadeit i puorraudzeit Jehovys organizacejis darbeibu iz zemis. Kolpam ir uztycāts guoduot par tuos īpašumim, vadeit sludynuošonu i vuiceit myus ar draudžu starpnīceibu. Lai mums goreigā ziņā vysod byutu vyss vajadzeigais, uztycamais i gudrais kolps dūd goreigū uzturu ar publikaceju, draudzis sapuļču i kongresu starpnīceibu.
Kolps ir gon uztycams, gon gudrs – tys vysod aizstuov Bībelis patīseibu i uzticeigi pylda uzdavumu sludynuot lobū viesti, taipat i gudri guodoj par vysu, kū iz zemis jam uzticēja Kristus. (Apostolu Dorbi 10:42.) Jehova cīši svietej kolpa dorbu, vys vēļ vaira cylvāku pīvīnojūt sovai tautai i vairojūt tuos goreigū lobkluojeibu. (Jesajas 60:22; 65:13.)
Kam Jezus uzdeve guoduot, lai muocekli sajimtu goreigū uzturu?
Deļkuo var saceit, ka kolps ir uztycams i gudrs?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn